Λάουρα Νατάλια Εσκιβέλ

Η Λάουρα Νατάλια Εσκιβέλ (Laura Natalia Esquivel, 18 Μαΐου 1994) γνωστή απλά ως Λάουρα Εσκιβέλ, είναι Αργεντίνα ηθοποιός & τραγουδίστρια, γνωστή παγκοσμίως μέσα από το ρόλο της ως Πάττυ στη σειρά Patty: Η πιο όμορφη ιστορία.

 Βιογραφια 
Η Laura είναι μοναχοπαίδι σε οικογένεια γιατρών όπου ο πατέρας της,George Esquivel, είναι ουρολόγος και η μητέρα της,Silvana Esquivel, γυναικολόγος. Ο παππούς από την μεριά του πατέρα της,Horacio, τον οποίο δεν πρόλαβε να γνωρίσει ήταν σκηνογράφος και το μόνο μέλος της οικογένειας με καλλιτεχνικό υπόβαθρο. Μέχρι την ενηλικίωσή της συνοδευόταν αποκλειστικά από τη μητέρα της λόγω της πολύωρης εργασίας του πατέρα της σε δυο νοσοκομεία.

 Πρώιμη καριέρα 
Από την ηλικία των 7, η Laura παρακολουθούσε μαθήματα τραγουδιού, υποκριτικής, πιάνο και χορού στην Αργεντινή. Για πρώτη φορά παρουσιάστηκε στο ευρύ κοινό στο μουσικό ριάλιτι Codigo F.A.M.A. Argentina που προβλήθηκε σε όλη τη Λατινική Αμερική το 2005. Μέσω αυτού επιλέχθηκε να εκπροσωπήσει την αργεντινή στη διεθνή έκδοση του show και ήταν μία από τις φιναλίστ το 2005. 

Επίσης τη διάλεξαν ως μία από τις πρωταγωνίστριες στο μιούζικαλ Piter Pan που είχε μεγάλη διάρκεια στο Mπουένος Άιρες. Λόγω της εκπομπής Showmatch, η οποία πέτυχε εξαιρετικά υψηλά ποσοστά τηλεθέασης και μεγάλη απήχηση ο Marcelo Tinelli της πρότεινε μια συμφωνία και σύντομα επιλέχθηκε ως επικεφαλής στη Patty: η πιο όμορφη ιστορία μια παιδική τηλενουβέλα παραγωγής Ideas del Sur. 

Η Πάττυ ξεκίνησε τα γυρίσματα τα 2006 στο Μπουένος Άιρες. Το σόου κατέγραψε τεράστια επιτυχία, σημειώνοντας υψηλές τηλεθεάσεις και sold out συναυλίες στα στάδια σε όλη τη Λατινική Αμερική λαμβάνοντας μια υποψηφιότητα για τα διεθνή βραβεία Emmy το 2008 για την κατηγορία Παιδιά και Νέοι. Επιπλέον το soundtrack πέτυχε πολλαπλές πλατινένιες πιστοποιήσεις και ένα βραβείο Gardel. Μετά από 2 σεζόν, η Πάττυ τελείωσε το 2008. Η Laura συνέχισε τις περιοδείες με το cast σε όλη την Αργεντινή και τη Λατινική Αμερική. Το 2008, η παράσταση έγινε τεράστια επιτυχία στην Ευρώπη, ιδιαίτερα στην Τουρκία, την Ιταλία και την Ελλάδα. H  Esquivel έμαθε ιταλικά και πρωταγωνίστησε στην ιταλική ταινία Un paradiso per due μαζί με τον πρώην συμπρωταγωνιστή της στην Πάττυ Gaston Soffritti το 2009. Την επόμενη χρονιά ακόμα η Laura πήρε τον ρόλο στην ιταλική ταινία, Natale in Sudafrica. 

Το 2013, υποδύθηκε την Merlina Addams στο αργεντίνικο μιούζικαλ βασισμένο στην τηλεοπτική σειρά The Addams Family. Για τη δουλειά της κέρδισε το βραβείο Hugo για την καλύτερη νέα ηθοποιό. Λόγω της επιτυχίας του Los Locos Addams, της προσφέρθηκε ένας ρόλος ως διαγωνιζόμενη σε έναν νέο διαγωνισμό τραγουδιού Tu cara me suena. Από το 2013 έως το 2015, εμφανιζόταν τακτικά στην εκπομπή, όπου ερμήνευσε διάσημα τραγούδια στο στυλ των αρχικών ερμηνευτών. Κέρδισε τη σειρά το 2017 όταν ερμήνευσε ένα ντουέτο τραγουδώντας το τραγούδι των Lionel Richie και Diana Ross το 1981, Endless Love.

 Ενήλικη ηθοποιία και Solo καριέρα 
Το 2021,είχε έναν ρόλο στην τηλεοπτική μίνι σειρά του Amazon Prime, Maradona, sueño bendito. Η εκπομπή έκανε διεθνή πρεμιέρα στις 21 Οκτωβρίου 2021 στο Amazon Prime. Το 2022, εμφανίστηκε στην ισπανόφωνη αργεντίνικη παραγωγή Kinky Boots. Ο ρόλος σηματοδότησε μια μετάβαση στην καριέρα της από παιδί σταρ σε έναν πιο ώριμο ρόλο. Είχε προηγουμένως περάσει από οντισιόν το 2019 για έναν ρόλο στο μιούζικαλ αλλά δεν ήταν επιτυχημένη. Έναν χρόνο αργότερα, την κάλεσαν οι παραγωγοί της σειράς και της προτάθηκε ο ρόλος της «Lauren» αφού η προηγούμενη ηθοποιός αποχώρησε.

Τον Ιανουάριο του 2018, κυκλοφόρησε το ντεμπούτο τραγούδι της , Siento que lo haré. Το EP, Un rato, περιλαμβάνει πρωτότυπα τραγούδια που συνέθεσε η Esquivel και κυκλοφόρησε  χωρίς τη βοήθεια δισκογραφικής στις 10 Μαΐου 2024 .Το άλμπουμ της κυκλοφόρησε παγκοσμίως για ροή στις 23 Αυγούστου 2024 το οποίο περιλαμβάνει 10 τραγούδια γραμμένα από την Esquivel και τιμήθηκε από το Billboard Magazine Argentina. Η Laura παρουσίασε ολόκληρο το άλμπουμ στις 19 Σεπτεμβρίου 2024 στο δημοφιλές νυχτερινό κέντρο του Μπουένος Άιρες, La Trastienda

 Προσωπική Ζωή 
Η Laura κατοικεί στο Μπουένος Άιρες και μεγάλωσε στη γειτονιά San Telmo. Έβγαινε με τον Αργεντινό τηλεοπτικό παραγωγό, José Barrientos, για τρία χρόνια από το 2014 έως το 2017, ο οποίος ήταν 10 χρόνια μεγαλύτερός της. Είναι σε σχέση από το 2017 με τον Facundo Cedeira, ο οποίος εργάζεται ως πολιτικός δημοσιογράφος και γνωρίστηκαν σε ένα μπαρ στο Μπουένος Άιρες. Τον Μάιο του 2024, μοιράστηκε με τον αργεντίνικο Τύπο ότι πάλευε με το άγχος και την κατάθλιψη λόγω της παγκόσμιας δημοτικότητας που απέκτησε ως αποτέλεσμα της επιτυχίας της Παττυ: η πιο όμορφη ιστορία. Στα 20 της, παρακολούθησε θεραπεία για αρκετά χρόνια για τα προβλήματα εκφοβισμού και αυτοεκτίμησης που αντιμετώπιζε στην παιδική της ηλικία. 

Η Esquivel φοίτησε στο ίδιο σχολείο με πολλούς από τους συμμαθητές της από την παιδική της ηλικία ενώ εργαζόταν ως παιδί ηθοποιός. Σπούδασε για δυόμισι χρόνια στο Escuela Mitra στο Μπουένος Άιρες και είναι πιστοποιημένη προπονήτρια φωνητικής. Αποφοίτησε από το σχολείο στα 18 της και αργότερα σπούδασε λογοθεραπεία στο Πανεπιστήμιο της Αργεντινής Social Museum στο Μπουένος Άιρες. Δήλωσε στον αργεντίνικο τύπο το 2022 ότι δεν έχει φίλους στη βιομηχανία του θεάματος και αποφεύγει να παρακολουθεί εκδηλώσεις στα μέσα ενημέρωσης. Οι πιο στενοί της φίλοι είναι οι πρώην συμμαθητές της στο γυμνάσιο. Eκτός από τη μητρική της ισπανική μιλάει άπταιστα αγγλικά και ιταλικά. Έχει ερμηνεύσει τραγούδια στην τηλεόραση στα ιταλικά και τα εβραϊκά, εκτός από τα ισπανικά και τα αγγλικά. Είναι θαυμάστρια της Celine Dion και έχει ερμηνεύσει αρκετές διασκευές τραγουδιών της  σε διάφορες τηλεοπτικές εκπομπές ριάλιτι διαγωνισμών στην Αργεντινή. 

 Παραπομπές 

Κατηγορία:Αργεντινοί ηθοποιοί